એમાં ભારે વરસાદ આવે ત્યારે પાણી ભરાતાં ખાડાઓના ઊંડાણનું ધ્યાન ન રહેતાં સ્પીડમાં આવી રહેલાં વાહનો અચાનક ખાડામાં પડે છે. એને કારણે વાહનચાલકોને તકીલફ થાય છે, ઈજા થાય છે સાથોસાથ ત્યાંથી પસાર થતા લોકો પર ગંદું પાણી ઊડતાં તેમનાં પણ કપડાં ખરાબ થાય છે અને મુશ્કેલી પડે છે.’તેમણે ઉમેર્યું હતું કે ‘આવા ખાડાઓને કારણે વાહનોની સ્પીડ સ્લો થતાં પીક-અવર્સમાં ટ્રાફિક જૅમની પણ ભારે સમસ્યા થાય છે. સુધરાઈએ અહીંની ફુટપાથનું કામ કર્યું તો રસ્તાના કામમાં વેઠ વાળી દીધી. આ રસ્તા પર સુધરાઈના નામની સમસ્યા હંમેશાં ચાલુ રહે છે. આ પહેલાં ફુટપાથનું કામ શરૂ કર્યું હતું જે અનેક મહિને પૂરું કર્યું હતું અને હવે ચોમાસાના સમયમાં રસ્તાઓ ખાડાથી ભરપૂર છે. આમ સમસ્યાઓ અને સ્થાનિક લોકોની મુશ્કેલીઓનો અંત આવતો નથી.’આ બાબતે સુધરાઈના અધિકારી સાથે વાત કરતાં તેમણે મૌન સેવ્યું હતું અને આ બાબતને ગંભીરતાથી લીધી નહોતી.